Diari Oficial de la Generalitat Valenciana


Sumari del DOGV 8532, del 18-04-2019 (2019/3440)

Informació pública del Pla general estructural i del Pla d'ordenació detallada del terme municipal.
---------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3440


Data del document
:   03-04-2019

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * pla d'urbanisme
    * administració local

Informació pública del Pla general estructural i del Pla d'ordenació detallada del terme municipal. [2019/3440]  
El Ple de l'Ajuntament, en sessió ordinària celebrada el dia 21 de març de 2019, va adoptar l'acord següent:  
  
«Primer. Sotmetre a informació pública el Pla general estructural i el Pla d'ordenació detallada per un termini de tres mesos comptats a partir de l'endemà de la publicació del present acord en el Diari Oficial de la Generalitat Valenciana.  
  
Segon. Ordenar la publicació del present acord en el Diari Oficial de la Generalitat Valenciana, en un diari no oficial d'àmplia difusió de la localitat i en la pàgina web de l'Ajuntament d'Alboraia.  
  
  
Tercer. La documentació podrà consultar-se en la pàgina web de l'Ajuntament www.alboraya.org, així com en les seues dependències situades en el carrer Miraculosa, 17, de dilluns a divendres de 09.00 a 14.00 hores.  
  
Quart. Les al·legacions o els suggeriments podran presentar-se de conformitat amb el que establix l'article 14 de la Llei del procediment administratiu comú de les administracions públiques, d'1 d'octubre de 2015, i en tot cas, en la https://sede.alboraya.es.  
  
Cinqué. Règim de suspensió  
1. Podran atorgar-se llicències i autoritzacions o ser objecte d'aprovació les actuacions compatibles amb l'antiga i la nova ordenació.  
  
2. Podran autoritzar-se els usos i obres provisionals, en les condicions establides per l'article 209.2 de la LOTUP; així com dictar les ordres d'execució dirigides al manteniment de les condicions de seguretat, funcionalitat i habitabilitat de les construccions, edificis o instal·lacions d'acord amb el que disposa l'article 182 de la LOTUP.  
  
3. Se suspén en la totalitat del terme municipal, durant un termini màxim de dos anys des de la publicació del present acord en el Diari Oficial de la Generalitat Valenciana:  
a) La tramitació de llicències urbanístiques i de declaracions responsables, referents a actuacions de parcel·lació, edificació, demolició, reforma en edificacions que alteren la seua estructura, volumetria o composició de fatxades, intervenció en elements catalogats o en tràmit de catalogació, així com l'establiment o canvi d'usos.  
b) La tramitació d'instruments d'intervenció ambiental (autorització i llicència ambiental, declaració responsable i comunicació innòcua), podent permetre's en tot cas els canvis de titularitat de les activitats preexistents que compten amb llicència anterior.  
c) La tramitació de nous programes d'actuació així com dels instruments de gestió que els desenvolupen, excepte en els sectors urbans UE1- Vinival i UE-2 Port-Saplaya, l'aprovació dels quals exigirà el compliment de les condicions establides pel Pla estructural que se sotmet a informació pública.  
  
Sisé. Sol·licitar informe els ajuntaments contigus: Meliana, Almàssera, València i Tavernes Blanques.  
  
Seté. Sol·licitar informe les administracions següents:  
Presidència de la Generalitat.  
Vicepresidència i Conselleria d'Igualtat i Polítiques Inclusives.  
Conselleria de:  
Habitatge, Obres Públiques i Vertebració del Territori.  
Educació, Investigació, Cultura i Esport.  
Sanitat Universal i Salut Pública.  
Agricultura, Medi Ambient, Canvi Climàtic i Desenvolupament Rural.  
Transparència, Responsabilitat Social, Participació i Cooperació.  
  
Economia Sostenible, Sectors productius, Comerç i Treball.  
Justícia, Administració Pública, Reformes Democràtiques i Llibertats Públiques.  
Hisenda i Model Econòmic.  
Diputació Provincial de València.  
Ferrocarrils de la Generalitat Valenciana (FGV).  
Entitat Metropolitana per al Tractament de Residus (EMTRE).  
Entitat Metropolitana de Serveis Hidràulics (EMSHI).  
Entitat Pública de Sanejament d'Aigües (EPSAR).  
Ministeri de Foment.  
Ministeri per a la Transició Ecològica.  
Demarcació de Costes de l'Estat a València.  
Demarcació de Carreteres de l'Estat a València.  
Entitats públiques empresarials: Administrador d'Infraestructures Ferroviàries (ADIF) i Red Nacional de Ferrocarriles Españoles (RENFE).  
Confederació Hidrogràfica del Xúquer.  
  
Huité. Sol·licitar l'informe de les empreses següents: Aqualia, Iberdrola, Cegas, Telefónica i Vodafone.  
  
Nové. Notificar el present acord a les següents associacions i entitats:  
Associació de veïns de:  
Palmaret  
Patacona-Vera  
Rei en Jaume i adjacents  
Centre Històric  
Port-Saplaya  
Associació empresarial del polígon 3 (ASEPAL)  
Associació de Comerciants  
Consell Agrari Local  
Club de l'Horta  
Per l'Horta  
Horta, Art i Cultura.»  
  
Alboraia, 3 d'abril de 2019.- L'alcalde president: Miguel Chavarría Díaz.